Diari Oficial de la Generalitat Valenciana


Sumari del DOGV 7949, del 02-01-2017 (2016/10187)

RESOLUCIÓ de 23 de desembre de 2016, del director general de Relacions amb les Corts, per la qual es disposa la publicació del conveni marc entre la Universitat Miguel Hernández d'Elx i l'Institut Valencià d'Art Modern per al desenvolupament d'activitats culturals, formatives i d'investigació en art modern.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7949

Data del DOGV
:   02-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10706


Data del document
:   23-12-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de desembre de 2016, del director general de Relacions amb les Corts, per la qual es disposa la publicació del conveni marc entre la Universitat Miguel Hernández d'Elx i l'Institut Valencià d'Art Modern per al desenvolupament d'activitats culturals, formatives i d'investigació en art modern. [2016/10581]  
La Universitat Miguel Hernández d'Elx i l'Institut Valencià d'Art Modern han subscrit, prèvia tramitació reglamentària, el dia 4 de novembre de 2016, un conveni marc per al desenvolupament d'activitats culturals, formatives i d'investigació en art modern.  
En compliment del que estableix l'article 20 del Decret 176/2014, de 10 d'octubre, del Consell, procedeix la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb el número 931/2016 i que figura com a annex d'aquesta resolució.  
  
València, 23 de desembre de 2016.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la universitat Miguel Hernández d'Elx i l- Institut Valencià d'Art Modern per al desenvolupament d'activitats culturals, formatives, i d'investigació en art modern.  
  
  
València, 4 de novembre de 2016  
  
Reunits  
D'una part, Jesús Tadeo Pastor Ciurana, rector de la Universitat Miguel Hernández d'Elx (d'ara en avant UMH), CIF U7696745W, amb domicili social en l'avinguda de la Universitat, s/n, 03202 Elx (Alacant), en virtut del Decret 42/2015, de 10 d'abril, del Consell (DOCV 7503, 13.04.2015), pel qual se li nomena rector, i del Decret 208/2004, de 8 d'octubre, del Consell de la Generalitat Valenciana (DOGV 4861, 13.10.2004), pel qual s'aproven els Estatuts de l'UMH d'Elx, modificats pel Decret 105/2012, de 29 de juny, del Consell (DOCV 6808, 02.07.20086) i de l'Acord del Consell de Govern de la Universitat Miguel Hernández d'Elx.  
D'una altra part, Miguel García Cortés, director gerent de l'Institut Valencià d'Art Modern-IVAM, NIF T 1403017E, amb domicili social en València, carrer de Guillem de Castro, número 118, qui intervé en nom i representació d'aquest en exercici de les competències delegades per la presidenta de l'VAM, per la Resolució de 13 de març de 2015 (DOCV 7488, 18.03.2015) i de l'Acord del Consell de 9 de setembre de 2016, de conformitat amb el Decret 176/2014, de 10 d'octubre, del Consell.  
Ambdues parts es reconeixen plena capacitat i competència para la firma d'aquest conveni marc de col·laboració, per la qual cosa  
  
Exposen  
I. Que la Universitat Miguel Hernández d'Elx és una entitat de dret públic de caràcter multisectorial i pluridisciplinar que desenvolupa activitats de docència, investigació i desenvolupament científic i tecnològic, interessada en contribuir a la millora econòmica i social dels pobles, i estableix per a açò relacions d'intercanvi en els camps acadèmic, científic i cultural.  
II. Que l'Institut Valencià d`Art Modern-IVAM és una entitat de dret públic adscrita a la Conselleria d'Educació, Investigació, Cultura i Esports de la Generalitat Valenciana, creada per la Llei 9/1986, de 30 de desembre, de la Generalitat Valenciana, que gaudeix de personalitat jurídica pròpia i d'autonomia econòmica i administrativa per a la realització del seus fins, que té per objecte el desenvolupament de la política cultural de la Generalitat Valenciana quan concerneix al coneixement, a la tutela, al foment i a la difusió de l'art modern, i que per al compliment dels seus fins té com a funcions pròpies entre d'altres: organitzar i dur a terme exposicions d'art modern així com activitats culturals encaminades al coneixement i la difusió de l'art modern. El seu programa d'activitats inclou l'exhibició dels seus fons artístics, l'organització d'exposicions temporals i l'edició de catàlegs i altres publicacions que aprofundeixen en els temes tractats en aquestes mostres, així com la celebració de conferències, cursos, tallers i concerts relacionats amb les exposicions organitzades i amb altres camps de l'art actual.  
III. Que tant l'IVAM com la Universitat Miguel Hernández d'Elx estan d'acord en establir una col·laboració en els camps educatius, científics, tecnològics i culturals d'interès comú.  
Tenint en compte el que s'ha exposat anteriorment, la Universitat Miguel Hernández d'Elx i l'IVAM desitgen estrènyer les seues relacions institucionals i establir normes àmplies d'actuació que canalitzen i incrementen els contactes i les col·laboracions ja existents i futurs.  
  
A tal fi, formalitzen aquest conveni específic de col·laboració en base a les següents:  
  
Clàusules  
  
Primera. Objecte  
Aquest conveni té per objecte regular la col·laboració entre la Universitat i l'IVAM amb el fi de col·laborar en aspectes de formació, investigació, innovació, participació i divulgació cultural.  
  
Segona. Convenis específics  
Per a desenvolupar aquest conveni marc, podran elaborar-se convenis específics en els que es arrepleguen projectes o programes d'actuació concreta i en els que, en tot cas, es determinaran les finalitats proposades, el programa de treball i els medis necessaris per a dur-los a terme.  
  
  
Tercera. Obligacions de les parts  
1. La Universitat i l'Institut Valencià d'Art Modern-IVAM es comprometen a col·laborar en les activitats de formació, investigació e innovació, de participació i divulgació cultural, d'acord amb els convenis específics que s'acorden cada any per part de la comissió mixta i de mutu acord.  
2. La Universitat i l'Institut Valencià d'Art Modern-IVAM es comprometen a col·laborar en la difusió de les seues respectives programacions i activitats culturals.  
3. La Universitat i l'Institut Valencià d'Art Modern-IVAM es comprometen a facilitar el préstec dels seus fons d'art i de patrimoni històric artístic sense que siguen d'aplicació les taxes de préstec establertes.  
  
  
Quarta. Comissió mixta  
Pel desenvolupament adequat del present acord, es constituirà una comissió mixta, composta per una representació paritària de cada una de les parts, designada a l'efecte per cada entitat, que tindrà com a funcions la programació, seguiment i valoració de les activitats derivades d'aquest conveni. Formaran part d'aquesta comissió el director gerent de l'Institut Valencià d'Art Modern-IVAM i el vicerector o la vicerectora de Cultura de la Universitat o en qui es delegue.  
Els acords de la comissió mixta es recolliran en les actes de les reunions de les que s'expediran dues còpies, i un exemplar quedarà en poder de cadascun dels respectius òrgans directius.  
  
Cinquena. Principis d'actuació  
La Universitat i l'Institut Valencià d'Art Modern-IVAM actuaran i es relacionaran en tot moment d'acord amb els principis de bona fe i de confiança legítima.  
  
Sisena. Finançament  
L'aplicació i l'execució d'aquest conveni, incloent-se a efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els seus medis personals i materials.  
  
Setena. Duració  
Aquest conveni estarà en vigor durant dos anys a partir del dia de la seua signatura per les parts i s'entendrà tàcitament prorrogat per ambdues parts per períodes anuals, excepte denúncia expressa d'alguna de les parts, formalitzada per escrit amb una antelació mínima de tres mesos a la finalització de la pròrroga en curs.  
  
Octava. Causes de resolució  
Aquest conveni s'extingirà per qualsevol de les següents causes:  
- El mutu acord de les parts signatàries.  
- La decisió d'una de les parts signatàries d'aquest conveni prèvia denúncia expressa i per escrit a les altres parts amb una antelació d'un mes a la data prevista per a la seua renovació.  
En qualsevol cas, les parts es comprometen a finalitzar el desenvolupament de les accions ja iniciades en el moment de notificació de la denúncia.  
La resolució d'aquest conveni haurà de concretar els efectes dels convenis específics que s'hagen subscrit per a desenvolupar i que estiguen vigents en aquell moment.  
  
Novena. Règim jurídic del conveni  
El present conveni té caràcter administratiu i la naturalesa jurídica de conveni de col·laboració previstos en l'article 4.1.c del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic; queda, per tant, fora de la regulació de dita norma ?que els seus principis no obstant s'aplicaran en la resolució de dubtes i llacunes que es pogueren plantejar?, i es regirà per l'establert en les seues clàusules, pel Decret 176/2014, de 10 d'octubre, pel que regula els convenis que subscriga la Generalitat i el seu registre i, en defecte d'açò, per l'establert per la normativa general.  
  
  
Desena. Jurisdicció  
La resolució de les controvèrsies que pogueren plantejar-se sobre d'interpretació i execució d'aquest conveni hauran de solucionar-se de mutu acord entre les parts, a través de la comissió mixta. Si no poguera aconseguir-se dit acord, les possibles controvèrsies hauran de ser resoltes, de conformitat amb el que es disposa en la Llei 29/1998, de 13 de juliol, reguladora de la jurisdicció contenciós-administrativa i en els tribunals de la ciutat de València.  
De conformitat amb el que antecedeix, en exercici de les facultats de que son titulars cadascun dels firmants, subscriuen aquest acord en totes les seues fulles, per duplicat i a un sol efecte  
  
Per la Universitat Miguel Hernández d'Elx, el rector : Jesús Tadeo Pastor Ciurana.  
Per l'Institut Valencià d'Art Modern-IVAM, el director gerent: José Miguel García Cortés.